ฉบับร่าง:ศิรวัฒน์ พิมพ์วงศ์

----
จ่าสิบเอก ศิรวัฒน์ พิมพ์วงศ์ (เกิด 9 กุมภาพันธ์ พ.ศ. 2475) เป็นนักประพันธ์เพลงลูกกรุงชาวไทย อดีตนายทหารสังกัดกองทัพบก และหัวหน้าวงดนตรี "ฉัตรฟ้า" มีชื่อเสียงจากการประพันธ์คำร้องจำนวนมาก โดยเฉพาะเพลงที่ขับร้องโดยนักร้องวงสุนทราภรณ์ และวงดนตรีกรมประชาสัมพันธ์ ผลงานที่เป็นที่รู้จักอย่างกว้างขวาง อาทิ "อู้สาวเวียงเหนือ" "ราตรีประดับดาว" (ทำนองโดย ธนิต ผลประเสริฐ) "กังวลรัก" และ "วังทองครองรัก" นอกจากนี้ ยังได้ประพันธ์เพลงให้แก่สถาบันและหน่วยงานต่างๆ และมีส่วนร่วมในงานบูรณะศาสนสถาน

**ประวัติ**

**ชีวิตช่วงต้นและการศึกษา**
ศิรวัฒน์ พิมพ์วงศ์ เกิดเมื่อวันพฤหัสบดีที่ 9 กุมภาพันธ์ พ.ศ. 2475 (ขึ้น 15 ค่ำ เดือน 3 เวลา 15:50 น.) ณ อำเภอศรีมหาโพธิ จังหวัดปราจีนบุรี
สำเร็จการศึกษาระดับมัธยมจากโรงเรียนดำเนินศึกษา กรุงเทพมหานคร ในปี พ.ศ. 2493 จากนั้นได้เข้ารับการศึกษาทางทหาร โดยเป็นนักเรียนนายสิบทหารช่าง (ราชบุรี) ระหว่างปี พ.ศ. 2494 – 2495 และสำเร็จหลักสูตรกระโดดร่มจากค่ายเอราวัณ (ลพบุรี) ในปี พ.ศ. 2496
ในปี พ.ศ. 2500 ขณะรับราชการที่กองพันทหารพลร่ม (ป่าหวาย) ผู้บังคับบัญชาได้ส่งท่านไปศึกษาและฝึกอบรมด้านดนตรีสากลร่วมกับวงดนตรีกรมประชาสัมพันธ์ โดยมีเอื้อ สุนทรสนาน เป็นหัวหน้าวง และธนิต ผลประเสริฐ เป็นครูผู้สอนและควบคุมการฝึกอบรม

**ครอบครัว**
ศิรวัฒน์ พิมพ์วงศ์ สมรสกับนางสาววิไล กุลพิจิตร มีบุตรและธิดา รวม 4 คน ได้แก่
# นางปภัสรา พิมพ์วงศ์
# พันเอก คีติ พิมพ์วงศ์
# พลตรี วาทิกษ์ พิมพ์วงศ์
# นายปริยุทธ พิมพ์วงศ์

**การทำงาน**

**ราชการทหาร**
ศิรวัฒน์ พิมพ์วงศ์ เข้ารับราชการทหาร โดยได้รับการติดยศนายสิบตรี ในปี พ.ศ. 2496 และเข้ากองประจำการที่กองพันทหารพลร่ม (ป่าหวาย) ในปี พ.ศ. 2497 ท่านได้ลาออกจากราชการทหารพลร่มในปี พ.ศ. 2509 ขณะติดยศจ่าสิบเอก (จ.ส.อ.) และเป็นข้าราชการบำนาญ

**ด้านดนตรีและการประพันธ์เพลง**
ระหว่างรับราชการทหาร ในปี พ.ศ. 2499 ท่านได้จัดตั้งวงดนตรีของทหารพลร่ม (ป่าหวาย) และดำรงตำแหน่งหัวหน้าวงดนตรี ต่อมาในปี พ.ศ. 2501 ได้จัดตั้งวงดนตรี “ฉัตรฟ้า” ซึ่งชื่อนี้ตั้งโดยครูแก้ว อัจฉริยะกุล โดยท่านดำรงตำแหน่งหัวหน้าวงฯ เช่นกัน
หลังจากจบการฝึกอบรมดนตรีในปี พ.ศ. 2503 และกลับเข้ากองประจำการ ท่านได้เริ่มประพันธ์เพลงตั้งแต่นั้นเป็นต้นมา แม้หลังลาออกจากราชการ ท่านยังคงประกอบอาชีพอิสระและประพันธ์เพลงอย่างต่อเนื่องจนถึงปัจจุบัน

**ผลงานการประพันธ์เพลง**
ครูศิรวัฒน์ พิมพ์วงศ์ มีผลงานการประพันธ์เพลงหลากหลายประเภท ทั้งเพลงที่สร้างชื่อเสียง เพลงส่งเสริมจริยธรรม เพลงสำหรับสถาบันและหน่วยงาน เพลงส่งเสริมศาสนาและวัฒนธรรม เพลงเทิดทูนสถาบันพระมหากษัตริย์ และเพลงส่งเสริมการท่องเที่ยว โดยผลงานหลายเพลงได้รับการเผยแพร่ผ่านวงดนตรีกรมประชาสัมพันธ์ วงดนตรีสุนทราภรณ์ และวงดนตรีอื่นๆ

**ผลงานเพลงที่เป็นที่รู้จัก**
 อู้สาวเวียงเหนือ (พ.ศ. 2503) – ประพันธ์คำร้องร่วมกับครูธนิต ผลประเสริฐ (ทำนอง) ขับร้องโดย วินัย จุลละบุษปะ คู่กับ วรนุช อารีย์ และต่อมา วินัย จุลละบุษปะ คู่กับ อ้อย อัจฉรา- ราตรีประดับดาว – คำร้องโดย ศิรวัฒน์ พิมพ์วงศ์ ทำนองโดย ครูธนิต ผลประเสริฐ ดัดแปลงจากเพลงพระราชนิพนธ์ในพระบาทสมเด็จพระปกเกล้าเจ้าอยู่หัว ขับร้องหลายครั้งโดย วินัย จุลละบุษปะ – ชวลี ช่วงวิทย์, ยรรยงค์ เสลานนท์ – จิตราภรณ์ บุญญขันธ์, และ อโศก สุขศิริพรฤทธิ์ – มาริษา อมาตยกุล- รักจริงไหม – คำร้องโดย ศิรวัฒน์ พิมพ์วงศ์ ทำนองโดย ครูธนิต ผลประเสริฐ ขับร้องโดย ศรีสุดา รัชตะวรรณ และ วรนุช อารีย์- วังทองครองรัก – คำร้องโดย ศิรวัฒน์ พิมพ์วงศ์ ทำนองดัดแปลงจากเพลงไทยเดิมโดย ครูธนิต ผลประเสริฐ ขับร้องโดย รวงทอง ทองลั่นทม – ชาญวิทย์ ผลประเสริฐ เผยแพร่โดย วงดนตรี “ธนิตสรณ์”- รำวงเฮฮา – คำร้องโดย ศิรวัฒน์ พิมพ์วงศ์ ทำนองโดย ครูธนิต ผลประเสริฐ ดัดแปลงจากเพลงไทยเดิม ต้นบรเทศ (ต้นวรเชษฐ์) ขับร้องโดย วินัย จุลละบุษปะ – ชวลี ช่วงวิทย์ และชาวคณะสุนทราภรณ์- ช่า ช่า พาเพลิน – คำร้องโดย ศิรวัฒน์ พิมพ์วงศ์ ขับร้องนำหมู่โดย ศรีสุดา รัชตะวรรณ และต่อมาโดย วรนุช อารีย์-  นิทราสวาท – คำร้องโดย ศิรวัฒน์ พิมพ์วงศ์ ทำนองดัดแปลงจากเพลงไทยเดิม "ม่านโอลา" โดย ครูธนิต ผลประเสริฐ ขับร้องโดย ณพดฬ ชาวไร่เงิน- ราตรีที่สิ้นดาว – คำร้องโดย ศิรวัฒน์ พิมพ์วงศ์ ทำนองโดย ครูธนิต ผลประเสริฐ ขับร้องโดย รวงทอง ทองลั่นทมhttp://websuntaraporn.com/suntaraporn/lyric/postlyric.asp?GID=978- กังวลรัก (พ.ศ. 2507) – ประพันธ์ทั้งคำร้องและทำนองโดย ศิรวัฒน์ พิมพ์วงศ์ ขับร้องโดย ณพดฬ ชาวไร่เงิน https://mgronline.com/entertainment/detail/9610000043982

**ผลงานเพลงประเภทอื่น**
 เพลงส่งเสริมจริยธรรมและครอบครัว: เช่น "คำสอนของแม่", "ความรักของพ่อแม่"- เพลงที่เผยแพร่โดยวงดนตรีธนิตสรณ์: เช่น "รักระแวง", "รักอยู่ไหน" (ร่วมกับ "วังทองครองรัก")- เพลงสถาบันและหน่วยงาน (ประพันธ์โดยไม่คิดค่าตอบแทน):
** "เพลงมาร์ช ทหารพลร่ม" และ "เพลงมาร์ชทหารพลร่ม (เดิม)"
** "เพลงธนาคารแห่งประเทศไทย" (ธนาคารแห่งประเทศไทย)
** "เพลงสัมพันธ์ราชมงคล" (มหาวิทยาลัยเทคโนโลยีราชมงคลกรุงเทพ)
** "เพลงรัชตะธรรมสถาน" (สำนักวิปัสสนาคุณแม่ชีรัชดา อมาตยกุล)
** "เพลงมาร์ชกรมยุทธการทหารบก" และ "มนต์ยุทธการ" (กรมยุทธการทหารบก)
** "เพลงมาร์ชสฤษดิ์เสนา" (ค่ายสฤษดิ์เสนา กองทัพภาคที่ ๓)- เพลงส่งเสริมศาสนาและวัฒนธรรม (หลัง พ.ศ. 2550): เช่น "ภาษิตโบราณ", "กาลามสูตร", "ทานคือการให้", "ปีใหม่ไทยสงกรานต์"- เพลงเทิดทูนสถาบันพระมหากษัตริย์: เช่น "เสด็จพ่อของชาวสยาม" (ร.5), "ราชาของไทยทั้งชาติ – มหาราชองค์ภูมิพล" (ร.9)- เพลงส่งเสริมการท่องเที่ยว: ประพันธ์คำร้องจำนวน 29 เพลง ให้กับทำนองของ ร.อ.สมคิด เกษมศรี

**การถ่ายทอดความรู้**
ครูศิรวัฒน์ พิมพ์วงศ์ มีความสามารถในการบรรเลงไวโอลิน และได้ใช้ความสามารถนี้ในการสอนนักร้องให้ขับร้องได้ถูกต้องตามทำนองและคีย์เพลง โดยไม่คิดค่าสอน ถือเป็นการให้ "วิทยาทาน"

**การทำคุณประโยชน์เพื่อสังคม**
 พ.ศ. 2496 – 2509 และต่อเนื่อง: ร่วมบูรณะและสร้างวัดพระธาตุดอยแต ตำบลเหมืองจี้ อำเภอเมือง จังหวัดลำพูน จากวัดร้างจนสำเร็จถูกต้องตามกฎหมาย มีพิธีตัดลูกนิมิตเมื่อวันที่ 10 ตุลาคม พ.ศ. 2552- พ.ศ. 2531 – 2533: เริ่มก่อสร้างพระอุโบสถ วัดพระธาตุดอยแต- พ.ศ. 2535: สร้างพระพุทธรูป "สมเด็จพระพุทธภาวนา" (หน้าตักกว้าง 8 เมตร สูง 15 เมตร) ณ วัดพระธาตุดอยแต- พ.ศ. 2563: มอบหนังสือรวมผลงานประพันธ์เพลง 98 เพลง พร้อมแผ่นซีดี จำนวน 4 ชุด ให้กับหอสมุดดนตรีพระบาทสมเด็จพระเจ้าอยู่หัว รัชกาลที่ 9

**รางวัลและเกียรติคุณ**
 หนังสือขอบคุณ การประพันธ์เพลง "สัมพันธ์ราชมงคล" สำหรับการแข่งขันกีฬามหาวิทยาลัยเทคโนโลยีราชมงคลแห่งประเทศไทย ครั้งที่ 33 “UTK games” (พ.ศ. 2560)- ประกาศเกียรติคุณ ผู้ประพันธ์คำร้องและทำนอง เพลงมาร์ชกรมยุทธการทหารบก กองทัพบก (13 มิถุนายน พ.ศ. 2562)- หนังสือขอบคุณ การประพันธ์เพลง "มาร์ชสฤษดิ์เสนา" ประจำค่ายสฤษดิ์เสนา จังหวัดพิษณุโลก

**ชีวิตปัจจุบัน**
จ.ส.อ.ศิรวัฒน์ พิมพ์วงศ์ ยังคงสร้างสรรค์ผลงานเพลงไทยสากลในแนวเพลงวงดนตรีสุนทราภรณ์และเพลงลูกกรุงอย่างต่อเนื่อง รวมถึงถ่ายทอดผลงานให้กับบุคคลและหน่วยงานต่างๆ ผลงานเพลงรวม 98 บทเพลงของท่านได้รับการเผยแพร่ผ่านช่องทางออนไลน์ เช่น ยูทูบ

**อ้างอิง**
https://www.facebook.com/sirawat.song

**แหล่งข้อมูลอื่น**
http://websuntaraporn.com/suntaraporn/newsun/index.asp?newdesk=newsong&GID=39